stanford-oval/wikipedia huggingface dataset:
Herkules (vuoden 1998 animaatiosarja)
Ääninäyttelijät

Alkuperäiset:
| 0 | 1 | 2 |
| --- | --- | --- |
|  Tate Donovan  | … |  Herkules   |
|  Robert Costanzo  | … |  Philoctetes   |
|  Frank Welker  | … |  Pegasus   |
|  French Stewart  | … |  Ikaros   |
|  Sandra Bernhard  | … |  Kassandra   |
|  Corey Burton  | … |  Zeus   |
|  James Woods  | … |  Hades   |
|  Bobcat Goldthwait  | … |  Piina   |
|  Matt Frewer  | … |  Paniikki   |
Suomenkieliset:
| 0 | 1 | 2 |
| --- | --- | --- |
|  Samuel Harjanne  | … |  Herkules   |
|  Peter Pihlström  | … |  Ikaros   |
|  Kolina Seppälä  | … |  Kassandra   |
|  Markus Bäckman  | … |  Zeus   |
|  Rinna Paatso  | … |  Hera   |
|  Antti Pääkkönen  | … |  Hermes   |
|  Sinikka Sokka  | … |  Thaleia   |
|  Pirjo Aittomäki  | … |  Terpsikhore ja Clio   |
|  Eija Ahvo  | … |  Calliope   |
|  Ami Aspelund  | … |  Melpomene   |
|  Tommi Haapaniemi  | … |  prinssi Adonis   |
|  Juha Varis  | … |  Atlas   |
|  Seppo Pääkkönen  | … |  Tyfon   |
|  Carla Rindell  | … |  Ekhinda   |
|  Antti Jaakola  | … |  Nereus ja Ladon   |
|  Minna Tasanto  | … |  Oraakkeli   |
|  Pasi Ruohonen  | … |  Sivuroolit   |
|  Juha Paananen  | … |  Sivuroolit   |
Salaryman

Salarymaneja Tokiossa matkalla töihin.
Salaryman (jap. サラリーマン, sarariiman) on Japanissa käytetty nimitys ylemmästä toimihenkilöstä tai toimistotyöntekijästä.
Japanissa on tyypillistä, että työntekijät omistautuvat yhtiölleen ja tekevät ahkerasti työtä sen menestyksen eteen. Salaryman-nimitys tulee englannin kielen sanoista "salary" ja "man", jotka merkitsevät yhdessä vapaasti suomennettuna "palkkatyöläinen". Salaryman-nimitys on kenen mukaan?sävyltään neutraali tai jopa aavistuksen kunnioittava.
Naispuolisista toimihenkilöistä on tavattu käyttää nimitystä office lady (jap. オフィスレディ, ofisuredii) tai lyhennettä OL. Termi käsittää pääsääntöisesti sihteeri- ja assistenttitason työtä tekevät naiset, erityisesti nuoret ja naimattomat. Naispuolisen ylemmän toimihenkilön kutsuminen office ladyksi mielletään halventavaksi.
Vastaava termi ruumiillista ja suorittavaa työtä tekevästä henkilöstä (niin sanotuista "duunareista") on nikutai-rōdō-sha (肉体労働者).lähde?
Aiheesta muualla

Kuvia tai muita tiedostoja aiheesta Salaryman Wikimedia Commonsissa
Sadequain

Syed Ahmed Sadequain Naqvi (1930 Amroha – 1987) oli pakistanilainen taidemaalari, kalligraafikko ja runoilija.
Sadequain syntyi pohjoisintialaiseen shiiaperheeseen. Hän lähti vuonna 1944 Delhiin ja työskenteli vuoteen 1946 saakka kalligraafikkona ja puhtaaksikirjoittajana All India Radion palveluksessa. Sadequain valmistui Agran yliopistosta vuonna 1948 ja muutti Intian niemimaan jakamisen jälkeen Pakistaniin. Vuonna 1955 lukuisia Sadequainin teoksia oli näytteillä Huseyn Shaheed Suhrawardyn asunnossa. Sadequain alkoi saada hallitukselta seinämaalaustilauksia ja piti lukuisia omia näyttelyitä. Hän kertoi kalligrafian olleen lähtökohta, jonka vaikutteisiin hänen maalaustaiteensakin pohjautui. 1950-luvun jälkipuolelta kaktukset olivat usein esillä Sadequainin taiteessa, jossa ne saivat metaforisen merkityksen.
Saatuaan maalaustaiteessa kansallispalkinnon Pakistanissa vuonna 1960 Sadequain lähti Pariisiin. Hän voitti vuonna 1961 Pariisin biennaalilla alle 35-vuotiaille taiteilijoille suunnatun palkinnon ja sai stipendin Pariisissa oleskelun jatkamista varten. Sadequain piti näyttelyitä Pariisin ja Lontoon gallerioissa. Vuonna 1964 hän otti vastaan tilauksen Albert Camus'n romaanin Sivullinen uuden painoksen kuvittamisesta. Sadequain palasi Pakistaniin vuonna 1967. Hän teki valtavia muraaleja julkisiin rakennuksiin, ja hänen tuotantonsa kattaa jopa noin 15 000 maalausta, joita on muun muassa Pakistanin kansallisen taidegallerian pysyvissä kokoelmissa. Sadequain julkaisi 1970-luvulla myös runoutta.
Sadequain palkittiin uransa aikana Nishan-e-Imtiazilla, Sitara-i-Imtiazilla, Tamgha-e-Imtiazilla ja Pride of Performance -palkinnolla.
3. helmikuuta

3. helmikuuta on gregoriaanisen kalenterin mukaan vuoden 34. päivä. Vuodesta on jäljellä 331 päivää (karkausvuonna 332).
Nimipäivät

suomalainen kalenteri: Hugo, Valo
suomenruotsalainen kalenteri: Hugo
ortodoksinen kalenteri: Simeoni, Simana, Hanna
pohjoissaamenkielinen kalenteri: Hugo
vanhemmissa kalentereissa: Blasius, Disa, Huugo, Utria
Tapahtumia

1451 – Mehmed II palasi valtaan Osmanien valtakunnan sulttaaniksi.
1488 – Bartolomeu Dias tuli maihin kierrettyään ensimmäisenä eurooppalaisena Hyväntoivonniemen.
1690 – Massachusettsin siirtokunta laski liikkeelle ensimmäisen paperirahan Amerikassa.
1783 – Yhdysvaltain vapaussota: Espanja tunnusti Yhdysvaltain itsenäisyyden.
1815 – Ensimmäinen kaupallinen juustotehdas perustettiin Sveitsissä.
1867 – Prinssi Mutsuhitosta tuli Japanin keisari Meiji.
1917 – Ensimmäinen maailmansota: Yhdysvallat katkaisi diplomaattisuhteet Saksaan tämän ilmoitettua päivää aikaisemmin ryhtyvänsä käymään rajoittamatonta sukellusvenesotaa.
1931 – Uuden-Seelannin historian tuhoisimmassa luonnononnettomuudessa, Hawke’s Bayn (eli Napierin) maanjäristyksessä, kuoli 256 ihmistä.
1944 – Toinen maailmansota: Yhdysvallat valtasi Marshallinsaaret.
1945 – Toinen maailmansota: Neuvostoliitto suostui ottamaan osaa Tyynenmeren sotatoimiin Japania vastaan.
1959 – ”Päivä, jolloin musiikki kuoli”: Buddy Holly, Richie Valens ja J. P. ”The Big Bopper” Richardson kuolivat pienkoneturmassa Iowassa.
1966 – Neuvostoliiton Luna 9 teki ensimmäisen pehmeän laskun Kuuhun.
1989 – P.W. Botha luopui lievän halvauksen takia Etelä-Afrikan presidentin ja puoluejohtajan tehtävistä.
1989 – Vuodesta 1954 Paraguayta diktaattorin ottein hallinnut Alfredo Stroessner syrjäytettiin sotilasvallankaappauksessa.
1998 – Cavalesen köysirataturma 1998: Yhdysvaltain merijalkaväen elektronisen sodankäynnin Grumman EA-6B Prowler -tiedustelukone katkaisi hiihtohissin vaijerin Alpe Cermisissä, Italiassa, 20 laskettelijaa sai surmansa.
Kuolleita

865 – Ansgar, Hampurin-Bremenin arkkipiispa (”Pohjolan apostoli”) (s. 801)
1014 – Sven Kaksiparta, Tanskan kuningas (s. 965)
1468 – Johannes Gutenberg, saksalainen metallityömies ja keksijä (kirjapainotaidon ”isä”) (s. 1398)
1520 – Sten Sture nuorempi, Ruotsin hallitsija (valtionhoitaja) Kalmarin unionin aikana (s. 1493)
1862 – Jean-Baptiste Biot, ranskalainen fyysikko ja matemaatikko (s. 1774)
1874 – Lunalilo, Havaijin kuningas (s. 1835)
1892 – James Kenneth Stephen, englantilainen runoilija (Viiltäjä-Jackiksi epäilty mies) (s. 1859)
1924 – Woodrow Wilson, vuoden 1919 Nobelin rauhanpalkinnon saanut Yhdysvaltain presidentti (1913–1921) (s. 1856)
1925 – Oliver Heaviside, brittiläinen insinööri, matemaatikko ja fyysikko (s. 1850)
1929 – Elisabeth Järnefelt, suomalainen kulttuurivaikuttaja (s. 1839)
1935 – Hugo Junkers, saksalainen lentokonesuunnittelija (s. 1859)
1951 – Paul von Gerich, suomalainen kenraali (s. 1873)
1956 – Émile Borel, ranskalainen matemaatikko ja poliitikko (s. 1871)
1959 – Charles Hardin Holley (”Buddy Holly”), yhdysvaltalainen muusikko (lento-onnettomuus) (s. 1936)
1959 – Jiles Perry Richardson (”The Big Bopper”), yhdysvaltalainen muusikko (lento-onnettomuus) (s. 1930)
1959 – Richard Steven Valenzuela (”Ritchie Valens”), yhdysvaltalainen muusikko (lento-onnettomuus) (s. 1941)
1967 – Joe Meek, englantilainen tuottaja ja lauluntekijä (s. 1929)
1969 – Al Taliaferro, italialaissyntyinen yhdysvaltalainen sarjakuvapiirtäjä (Aku Ankka) (s. 1905)
1977 – Aarre Simonen (”Sapeli Simonen”), suomalainen poliitikko, ministeri ja pankinjohtaja (s. 1913)
2016 – Saulius Sondeckis, liettualainen kapellimestari (s. 1928)
2016 – Maurice White, yhdysvaltalainen laulaja ja lauluntekijä (s. 1941)
2017 – Dritëro Agolli, albanialainen runoilija (s. 1931)
2017 – Olli Blomqvist, suomalainen juristi, varatuomari ja hallintoneuvos (s. 1922)
2017 – Pirjo Hämäläinen, suomalainen taidehistorioitsija, kirjailija ja kolumnisti (s. 1952)
2019 – Jüri Pihl, virolainen poliitikko, sisäministeri 2007–2009 (s. 1954)
2020 – Gene Reynolds, yhdysvaltalainen näyttelijä (s. 1923)
2021 – Haya Harareet, israelilainen näyttelijä (s. 1931)
2022 – Chrístos Sartzetákis, Kreikan presidentti 1985–1990 (s. 1929)
2022 – Abu Ibrahim al-Hashimi al-Qurashi, Isis-järjestön johtaja (s. 1976)
2023 – Jukka Koskinen, suomalainen säveltäjä (s. 1965)
2023 – Paco Rabanne, espanjalainen muotisuunnittelija (s. 1934)
2024 – Olga Ketonen, suomalainen radiotoimittaja (s. 1964)
Juhlapäiviä

Japani: Setsubun (kevään alkamisen juhla).
| 0 | 1 | 2 |
| --- | --- | --- |
|  |   Lyhyt tiivistelmä päivästä 3. helmikuuta: |  |
:   Gertrude Stein 1488 – Bartolomeu Dias tuli maihin kierrettyään Hyväntoivonniemen ensimmäisenä eurooppalaisena.  1874 – Yhdysvaltalainen kirjailija ja mesenaatti Gertrude Stein syntyi.  1889 – Presidentti Risto Ryti syntyi.  1898 – Arkkitehti Alvar Aalto syntyi.  1931 – Uuden-Seelannin historian tuhoisimmassa luonnononnettomuudessa, Hawke’s Bayn (eli Napierin) maanjäristyksessä, kuoli 256 ihmistä.  1989 – Yli 30 vuotta Paraguayta itsevaltaisesti hallinnut Alfredo Stroessner syöstiin vallasta.  
Katso myös: kalenteri ~ 2. helmikuuta, 4. helmikuuta
Aiheesta muualla

Kuvia tai muita tiedostoja aiheesta 3. helmikuuta Wikimedia Commonsissa
Vuoden kuukaudet ja päivät
| --- | --- |
tammikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
helmikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  (30 )
maaliskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
huhtikuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
toukokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
kesäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
heinäkuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
elokuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
syyskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
lokakuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31 
marraskuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30 
joulukuu: 1  2  3  4  5  6  7  8  9  10  11  12  13  14  15  16  17  18  19  20  21  22  23  24  25  26  27  28  29  30  31
Amaterasu

Amaterasu ilmestyy luolasta.
Ama-no-Iwaton luola, johon Amaterasun uskotaan paenneen.
Amaterasu (jap. 天照) on japanilaisessa mytologiassa ja sittemmin šintolaisuudessa esiintyvä auringon jumalatar. Hänen koko nimensä on Amaterasu-ō-mi-kami (天照大御神, kirjaimellisesti "suuri jumala(tar) joka loistaa taivaalla"). Yhtenä arvostetuimmista japanilaisista jumalolennoista Amaterasu edustaa arvokkuutta, kauneutta ja rehellisyyttä.
Ikivanhan japanilaisen myytin mukaan Amaterasu syntyi luojajumala Izanagin vasemmasta silmästä. Hänestä tuli auringon valtiatar, ja niinpä hänen sanottiinkin hehkuvan kirkasta valoa. Amaterasun sisarukset olivat kuun jumala Tsukiyomi ja myrskyn jumala Susanoo. Amaterasu ja Susanoo kilpailivat jatkuvasti keskenään, ja kerran heidän välilleen tuli riita, jonka seurauksena raivostunut Amaterasu pakeni luolaan ja samalla piilotti auringon pitkäksi aikaa.
Muinaisen tarinan mukaan ensimmäinen Japanin keisari Jimmu polveutui suoraan Amaterasun lapsenlapsesta Ninigi-no-Mikotosta. Niinpä japanilaiset uskoivat keisarin olevan jumalaista syntyperää. Vuonna 1945 keisari Hirohito joutui liittoutuneiden painostuksesta antamaan julistuksen, jossa ilmaisi ettei keisari ollut akitsumikami (現御神), minkä miehitysvalta hyväksyi vaatimanaan jumalallisuuden hylkäämisenä, mutta siitä merkitsikö tämä todella arahitogami (現人神) -käsitteen ja jumalallisen syntyperän hylkäämistä on oltu monta mieltä.
Eniten Amaterasusta kerrotaan japanilaisten uskomuksia ja kansantarinoita esittelevässä kansalliseepoksessa Kojikissa. Yleisesti Amaterasun uskotaan olevan naispuolinen, mutta eräät oppineet pitävät häntä miespuolisena, sillä kaikesta huolimatta Kojiki ja muut kirjoitukset eivät paljasta hänen sukupuoltaan.
Šintolaisuudessa Amaterasua kunnioitetaan vuotuisissa juhlissa, jotka järjestetään 17. heinäkuuta.
Aiheesta muualla

Kuvia tai muita tiedostoja aiheesta Amaterasu Wikimedia Commonsissa
Kauppakeskus Karisma

| Kauppakeskus Karisma |
| --- | --- |

 Kauppakeskuksen toisen kerroksen tiloja.
Sijainti:  Järvenpää, Lahti
Koordinaatit:  60.98221°N, 025.73608°E
Avattu:  3. marraskuuta 2011
Omistaja:  Mercada Oy
Kerrospinta-ala:  35 000 m²
Kerrosten määrä:  2
Kävijämäärä:  2,6 milj. (2020)
Vuosimyynti:  87 milj. € (2020)
Pysäköintipaikkoja:  1 600
Kotisivu
Kauppakeskus Karisma on Lahden Karistossa sijaitseva kauppakeskus, joka avattiin marraskuussa 2011. Kauppakeskuksessa on yhteensä 60 erilaista liikettä,  ravintoloita ja asiointitiloja. Pysäköintipaikkoja on yhteensä 1 600. Kaksikerroksisen kauppakeskuksen kerrospinta-ala on 44 000 neliömetriä.
Liikkeet

Kauppakeskuksessa toimivia liikkeitä on yhteensä 60, joita ovat muun muassa K-Citymarket, Tokmanni, Alko ja Apteekki.
Kulkuyhteydet

Kauppakeskus Karismaan on erilaisia kulkuyhteyksiä, sillä sen vierestä menee eurooppatien 75 ja valtatien 4 moottoritie ja kauppakeskuksen lähistöllä sijaitsee myös valtatien 24 liittymä. Kauppakeskukseen on bussiyhteys Lahden torilta.
Aukioloajat

Kauppakeskus Karisma on avoinna joka päivä kello 7–22 lukuun ottamatta jouluaattoa ja joulupäivää jolloin aukiolojat vaihtelee vuosittain.lähde?
Palvelut

Karisman 2. kerroksessa on kaikille avoin ja maksuton työtila, Paja. Eri kokoisilla pöytäryhmillä ja yksilötyöpistellä varustettu etätyötila on avoinna aina Karisman aukiollessa eli joka päivä kello 7-22.lähde? Karismassa on panostettu lapsiperheiden palveluihin, viihtyvyyteen ja helppoon liikkumiseen, ja ravintolamaailmasta löytyy runsas kattaus vaihtoehtoja kaiken ikäisten lasten kanssa ruokailuun.
Leikki-ikäisille on tarjolla maksuton sisäleikkipuisto Papu Park sekä muita puuhakkaita leikkipaikkoja molemmissa kerroksissa.
Aiheesta muualla

kauppakeskuskarisma.fi
Marko Terva-aho

Marko Terva-aho (s. 26. marraskuuta 1972 Outokumpu) on suomalainen televisiojuontaja, toimittaja ja selostaja. Hän esiintyy muun muassa MTV3:n Teknavi-tv-ohjelmassa. Terva-aho oli myös vuosina 2018–2019 esitetyn Yle TV1:n viihdeohjelman Hyvät katsojat idean takana.
Vuonna 1997 Terva-aho työskenteli Yle Radio Suomen urheilutoimituksessa ja vuosina 1997–2008 Ylen Urheiluruudussa. Hän työskenteli myös Ruutulippu-moottoriurheiluohjelmassa ja MM-rallistudiossa. Terva-aho on selostanut ja toiminut studioisäntänä monissa Yleisradion televisioimissa urheilutapahtumissa, kuten neljissä olympialaisissa. Hän toimitti myös dokumentin Vuosikymmenen juoksija etiopialaisesta kestävyysjuoksijasta Haile Gebrselassiesta vuonna 1998. Vuosina 2017–2022 Terva-aho selosti ratamoottoripyöräilyn MotoGP MM-sarjaa MTV:n C More -kanaville ja Discoverylle. Vuonna 2022 hän juonsi ja tuotti Pekingin talviolympialaisia TV5-kanavalle.
Vuosina 2008–2010 Terva-aho toimi televisiotuotantoyhtiö Blue Media Oy:n tuottajana/toimittajana ja työsti muun muassa ohjelmia Mikkosten maailma, Päivän työ, Laulu lapsesta, runo rakkaimmasta, Riki Sorsa ja Muuttohaukka sekä Topi Sorsakoski, elämäni laulut. Terva-aho ohjasi ja suunnitteli Ylelle Pekka Vähäsöyringistä kertovan dokumentin Intohimosta hiihtoon. Myöhemmin tulivat henkilökuvadokumentit selostajista Sinivalkoinen ääni – Paavo Noponen, Täyttä Höyryä - äänessä Raimo Häyrinen, Juha Jokinen - kasvo ja ääni, Urheiluruudun takaa - Seppo Kannas, Anssi Kukkonen, kultamitaliselostaja sekä Rooman perilliset.
Terva-aho on esiintynyt myös laulusolistina ja mm. vierailevana laulajana Pekka Myllykosken Viimeinen boheemi -albumilla. Vuonna 2022 Terva-aho juonsi televisioidun Mikko Alatalon 70-vuotisjuhlakonsertin Tampere-talossa. Hän on esittänyt myös tangojuontajaa Jari Tervon kirjoittamassa televisiosarjassa Mogadishu Avenue sekä uutisankkuria televisiosarjassa Moska.
Vuonna 2006 Terva-aho valittiin vuoden positiivisimmaksi keskiuusimaalaiseksi. Valinnan tekivät Tuusulan, Keravan ja Järvenpään seudun nuorkauppakamarit.
Aiheesta muualla

Juontajat.fi: Marko Terva-aho. Viitattu 9.9.2014.
Let’s Eppelin

Let's Eppelin on vuonna 1990 Jyväskylässä perustettu rockyhtye, joka soittaa Led Zeppelinin musiikkia. Yhtye on maailman neljänneksi vanhin edelleen toimiva Led Zeppelin-tribuuttibändi.
Historiaa

Let's Eppelin soitti ensimmäisen keikkansa Ravintola Ilokivessä 8.5.1990. Esiintymisen piti olla ainutkertainen, mutta lopulta yhtye päätyi jatkamaan esiintymisiä. Let's Eppelin esiintyi etenkin 1990-luvun aikana runsaasti niin kotimaan festivaaleilla kuin muutaman kerran ulkomaillakin.
Yhtye on esiintynyt lähes parin vuosikymmenen ajan uudenvuodenaattona jyväskyläläisessä Ravintola Popparissa.
Jäsenet

Jorma Hietamäki - laulu (1990-)
Jukka Viitasaari - kitara (1990-)
Juha-Antti Helama - basso (1997-)
Pasi Pekkarinen - rummut (2011-)
Jäsenet > Entiset jäsenet

Pekka Lampinen - basso
Julle Juntunen - basso
Asko Vikki - rummut
Jorma Lehtola - rummut
Mikki Parkatti - rummut
Jari Vireaho - rummut
Otto Härmä - rummut
Matias Latvakoski - rummut
Diskografia

Bullhits (2005)
Wanna Boogie? (1996)
Let's Eppelin (1993)
JIS

Nykyinen JIS-symboli otettiin käyttöön 1. lokakuuta 2005.
JIS (Japanese Industrial Standard) ovat japanilaisia teollisia standardeja. JIS-standardeja on käytössä japanilaisissa teollisuus- ja mineraalituotteissa, pois lukien lääkkeet, maatalouskemikaalit, kemialliset lannoitteet, silkkilangat sekä tietyt puu-, maatalous- ja metsätuotteet. Suomessa JIS-2 ja JIS-4 ovat tunnettuja radiopuhelinten tiiviysluokituksia. JIS-2 vastaa IP-54:n ja JIS-4 vastaa IP-55:n tiiviystasoa.lähde?
Standardit

JIS-standardit merkitään kuten "JIS X 0208:1997", jossa X on luokka, neljä numeroa (tai viisi ISO-yhteensopivaa) ryhmälle ja lopulta neljä numeroa vuodelle.
JIS X 0208 on japanilainen merkistökoodaus.lähde?
Kuvia

JIS:n vanha symboli poistui käytöstä 30. syyskuuta 2008.
Spitaalijärvi

| Spitaalijärvi |
| --- | --- |
 Spitaalijärvi kuvattuna länsirannalta kesällä 2008.
Valtiot:  Suomi 
Paikkakunta:  Isojoki
Koordinaatit:  62°08′19″N, 22°09′54″E
Järvinumero:  37.033.1.002 
Mittaustietoja
Pinnankorkeus:  175,4 m 
Rantaviiva:  1,03 km 
Pinta-ala:  0,0652 km² 
Keskisyvyys:  noin 1,5 – 2 m 
 fiSpitaalijärvi 
Spitaalijärvi on pieni järvi Lauhanvuoren kansallispuistossa Isojoella. Sen syvyys on noin 1,5–2 metriä. Se kuuluu Lapväärtinjoen vesistöön.
Lauhanvuoren laelta on Spitaalijärvelle noin kahden kilometrin matka. Järven länsirannalla on nykyisin keittokatos ja tulentekopaikka. Itärannalla sijaitsee tulentekopaikan lisäksi telttailualue. Lauhanvuoren poluille on vuoren laen lisäksi helpointa lähteä Spitaalijärveltä. Järvellä on myös pysäköintialue.
Erään tarinan mukaan järven vedellä uskottiin olevan spitaalia ja muita sairauksia parantava vaikutus. Järven kuuluisaa "parannusvettä" vietiin aikoinaan myös Venäjän ruhtinaille. Spitaalijärven pH on nykyisin noin 4,7, jolla parantava vaikutus saattaa selittyäselvennä.
Aiheesta muualla

Kuvia tai muita tiedostoja aiheesta Spitaalijärvi Wikimedia Commonsissa
Regina Rask, Pulahtaisitko sinä Spitaalijärveen? Yle.fi, uutiset 15.10.2023
Bburago

Bburago on kiinalainen pienoismalliautovalmistaja. Alkuperäinen, vuonna 2005 konkurssiin mennyt yhtiö perustettiin Italian Burago di Molgorassa Besanan veljesten toimesta vuonna 1974 nimellä Martoys, mutta otti nimen Bburago kaksi vuotta myöhemmin. Vuonna 2006 Hong Kongiin rekisteröity May Cheong Group osti konkurssipesältä Bburagon tavaramerkin. Yritys valmistaa May Cheong Groupin Kiinan Dongguanissa ja Shaoguanissa sijaitsevissa tehtaissa useita erikokosia metallipienoismalleja suosituista autoista.
Chieko Asakawa

| Chieko Asakawa> 浅川 智恵子 |
| --- | --- |

Henkilötiedot
Syntynyt: 1958 (ikä 65–66) Osaka, Japani
Koulutus ja ura
Tutkimusalue:  tietojenkäsittelytiede, esteettömyys
Palkinnot:   National Academy of Engineering (2017)  Women in Technology International Hall of Fame (2003)  IBM Fellow (2009)  Anita Borg Institute Women of Vision Award (2011)  Japanin valtion violetti ansiomerkki (2013) 
Chieko Asakawa (浅川 智恵子, Asakawa Chieko) (s. 1958 Osaka, Japani) on sokea japanilainen tietotekniikan asiantuntija, joka tunnetaan estettömyyttä edistävästä työstään IBM:n tutkimuslaitoksessa Tokiossa. Hän kehitti IBM:n kotisivunlukijan, Netscapen selaimen liitännäisen, josta tuli yleisimmin käytetty verkon puhesynteesijärjestelmä. Hän on saavuttanut useita teollisuuden ja julkisten tahojen myöntämiä palkintoja.
Koulutus ja ura

Asakawa syntyi normaalilla näkökyvyllä, mutta satutti näköhermonsa lyödessään vasemman silmänsä uima-altaan reunaan 11-vuotiaana. Onnettomuuden jälkeen hänen näkönsä alkoi huonontua, ja 14-vuotiaana hän oli jo täysin sokea. Hän suoritti alemman korkeakoulututkinnon kirjallisuudesta Otemon Gakuin yliopistossa Osakassa vuonna 1982 ja sen jälkeen hän aloitti kaksivuotisen sokeille tarkoitetun ohjelmointikurssin käyttäen Optaconia kääntääkseen kosketusaistimuksia. Hän liittyi IBM Research -tutkimuslaitokseen tilapäisesti vuonna 1984, ja vuotta myöhemmin hänestä tuli pysyvä tutkija. Vuonna 2004 hän suoritti tekniikan tohtorin tutkinnon Tokion yliopistossa.
Asakawan tutkimushankkeisiin liittyy pistekirjoitusasiakirjoja käsittelevät tekstinkäsittelyohjelma ja digitaalinen kirjasto, Netscape-selaimen laajennus, joka muuntaa tekstin puheeksi ja tarjoaa kätevämmän verkon navigointimekanismin sokeille sekä kehitysjärjestelmä, joka mahdollistaa sokeuden kokemisen websuunnittelijoille. Hänen selainlaajennuksestaan tuli aluksi IBM:n tuote, IBM Home Page Reader (suom. IBM:n kotisivunlukija), ja viiden vuoden kuluessa siitä tuli yleisin käytössä oleva verkon puhesynteesijärjestelmä.
Viime aikoina Asakawa on tutkinut myös multimediasisällön esteettömyyttä,  teknisiä ja sosiaalisia muutoksia jotka mahdollistaisivat ikääntyvien ihmisten työskentelyn useamman vuoden ajan ennen eläkkeelle jäämistä  sekä teknologian kehittämistä, joka mahdollistaisi fyysisen maailman myös sokeille.
Palkinnot ja kunnianosoitukset

Asakawa lisättiin naisten teknologian ulkomaiselle kunnialistalle vuonna 2003. Vuonna 2009 hänestä tuli IBM Fellow, joka on IBM:n suurin kunnianosoitus työntekijöilleen. Asakawasta tuli viides japanilainen palkinnon saavuttanut henkilö ja ensimmäinen palkinnon saavuttanut japanilainen nainen.
Vuonna 2011 Anita Borgin nais- ja teknologiainstituutti antoi Asakawalle Naisten Visio-palkinnon.  Vuonna 2013 Japanin hallitus myönsi hänelle Japanin valtion violetin ansiomerkin (Purple Ribbon). Vuonna 2017 hänet valittiin Yhdysvaltain kansallisen teknillisen akatemian National Academy of Engineeringin kansainväliseksi jäseneksi.
Aiheesta muualla

IBM:n työntekijäprofiili (Arkistoitu – Internet Archive)
Googlen tutkijaprofiili
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Chieko Asakawa
| Auktoriteettitunnisteet  |
| --- | --- |
Kansainväliset:  VIAF 
Kansalliset:  Japani 
Tieteilijät:  Association for Computing Machinery  CiNii  DBLP  Google Scholar 
Käännös suomeksi